Valke-hoof wen in hofLt.Genl. Anwa Dramat Foto: Diana Neille, ENCA “Verlof tot appèl word geweier. Die bevel van 23 Januarie bly in werking en sal ten volle uitgevoer word,” het regter Bill Prinsloo gelas. Nhleko is beveel om die Helen Suzman-stigting se regskostes te betaal. Die stigting het die aansoek gebring waarin versoek is dat Dramat heraangestel moet word. Dramat moes al twee weke gelede teruggekeer het werk toe nadat Prinsloo beslis het sy skorsing was onwettig en ongeldig. Prinsloo het ook beveel dat Nhleko se besluit om genl.maj. Berning Ntlemeza as waarnemende hoof van die Valke aan te stel, onwettig en ongeldig was. Nhleko was egter van mening dat ŉ ander hof tot ŉ verskillende beslissing sou kom. Die polisie het aangevoer dat Dramat nie toegelaat sal word om terug te keer werk toe tot die appèlproses afgehandel is nie. Dramat is op 23 Desember geskors hangende ŉ ondersoek oor sy beweerde betrokkenheid by die onwettige uitlewering van vier Zimbabwiërs in November 2010. Lees alle vorige berigte oor die saak hier.